કોંગ્રેસના જનસકારના હેતુ અંગે વિપક્ષી નેતા ધાનાણીએ જણાવ્યું કે, રાજ્યના લાખો નાગરિકો પોતાની સમસ્યા લઈને સરકારના જે તે વિભાગ પાસે જાય છે, પરંતુ મોટાભાગને તેમને નિરાશા સાંપડે છે. તાલુકાથી માંડીને ગાંધીનગર સુધીના મોટાભાગના દરેક વિભાગોમાં જ્યાં સુધી ‘વજન’ મૂકવામાં ન આવે ત્યાં સુધી પ્રશ્નનો નિકાલ થતો નથી. વારંવાર ધક્કા ખાઈને થાકેલાં સામાન્ય નાગરિકો અંતે હારી થાકીને ભ્રષ્ટ સિસ્ટમનો ભોગ બને છે.